  Наталья Тетерина Удмуртиын 2030-тӥ арозь йӧл удысэз азинтонъя учкетэз шуркынмонлы йылаз-пумаз вуттозы. Со сярысь журналистъёслы элькунысь Гурт возёсъя но сиён-юонъя министерство бордын ужась Мер кенешлэн паськытатэм кенешонэз бере удысэтлэн кивалтӥсез Ольга Абрамова вераз. Бюджетэз Кун Кенешлы возьматон азьын, кызьы ке но 1-тӥ гудыриконшонлы, ми ваньзэ сое радъялом подпрограмма кадь, кудӥз мер кенешонъёсын возьматэмын луоз Ольга Абрамова, Удмуртиысь гурт возёсъя но сиён-юонъя министрСолэн кылъёсызъя, проектэн вань мылкыд карисьёс тодматскыны но отчы ӵектонъёссэс пыртыны быгатозы. Программаез кулэ кутыны ужась документ интыын, кудӥз 2019-тӥ арын 1-тӥ толшорысен быдэстӥськыны кутскоз. «Ми ум тодӥське на, мар сярысь вераськом, ми ум быгатӥське кивалтыны, ми ум быгатӥське анализ но прогноз лэсьтыны. Соин ик идентификациысен кутским. Нырысь ик со ӟеч выжыысь пудоосын возёсъёс, собере, опыт пайдаё луиз ке — товарной возёсъёс», — пусйиз министр. Концепция элькунысь йӧл удыслэсь кема дырлы азьлань азинскемзэ, табышлэсь но пайдалэсь будонзэ чакланы кулэ. Валтӥсь ужпумъёс пӧлын — пудолэсь генетиказэ умоятон, продукцилэсь ӟечлыксэ но товарностьсэ будэтон, производство но вузан кооперациез азинтон. 12 ар ӵоже кун юрттэтлэн оглом быдӟалаез 23 миллиард манетлэсь ятыр луоз. Та коньдонысь ӝыныез — федерал бюджетысь, ӝыныез — улосвыл коньдэтысь. Уксё инфраструктура кылдытонлы но гуртоослы пайдаё технологиосты кутыны мылкыд сётонлы мыноз. «Валано, туннэ нуналлы ми дасесь ӧвӧл <…> ватсаса юрттыны гуртоослы, кудъёсыз производствозэс азинтыны уг тыршо», — вераз Ольга Абрамова. Со вискын ик Гурт возёсъя но сиён-юонъя улосвыл министерстволэн кивалтӥсез пусйиз, нокин но уг малпа ворсаны «ляб возёсъсты», кинлэн налогъёсъя но уждунъёсъя долгъёссы вань, озьы ик кудъёсыз одӥг скаллэсь араз 5, 5 сюрс килограммлэсь ӧжыт йӧл киско. Туннэ катъя со кулэ ке – ваньмыз копейкаозь сётэмын луоз. Ваньмыз, мар ватсаса, мар герӟаськемын удалтонлыкен, пайдалыкен, вылӥ технологиосын – со юн но ляб сярысь ужпумъёс бордын Ольга Абрамова, Удмуртиысь гурт возёсъя но сиён-юонъя министрКонцепция улсын саклык 800 йырлэсь трос пудоен но котькуд скаллэсь араз 7-12 килограмм кыскись азинлыко возёсъёслы висъяськоз. Кенешонэ пыриськись гуртоос азинскон радлыкез кылдытонэн соглаш луизы но «ляб» возёсъёсъя нимысьтыз куронъёс кылдытыны ӵектӥзы. «Гуртлы юрттон – одно ик одӥгез валтӥсез милям ужамы. Ми, валамон, та ужпум бордын ужалом. Нырысь ик ойдолэ валалом: кызьы юрттыны гуртлы? Юрттыны ваньзылы огкадь, соослы но, кин 2,5-3 сюрс киллограмм йӧл кыске, кытын возёсэ висъям манет уг ышы гинэ, изъян вае? Кулэ потыны производстволэн пайдалыкеныз герӟаськем юрттон программае», — шуиз Удмуртилэн тӧроез Александр Бречалов. Тодэ вайытом, Удмуртиысь гурт возёсъя но сиён-юонъя министерство йӧл дунъёсты тупатонъя амалъёс бордын тырше. Инвожо пумын солэн туныз 11 копейкалы будӥз. Тегъёс: Ижкар Удмуртия гуртвозёс гурт йӧл гуртвозёсъяминистерство АлександрБречалов ОльгаАбрамова  